Pāvels Atars

Pāvels Atars (dzimis  Rūjienā, miris  Venecuēlā) bija latviešu cīkstonis un šahists.

 Dzīves gājums 
 Latvijā 
Dzimis Rūjienā. Ar grieķu—romiešu cīņu sācis nodarboties 1923. gadā, kad Rūjienā ierodies un tur atvēris cīņas sporta sekciju viens no tālaika labākajiem Latvijas cīkstoņiem Rūdolfs Ronis.Atars trīs reizes (1930., 1932. un 1935. gados) izcīnījis Latvijas meistara titulu grieķu romiešu cīņā pusvidējā svara kategorijā, astoņas reizes startējis valstsvienības sastāvā, tai skaitā 1935. gada Eiropas meistarsacīkstēs Kopenhāgenā.European Championship Greco-Roman Seniors 66.0 kg  1936. gadā ieguvis trešo vietu starptautiskās sacensībās Zviedrijā. 

1944. gadā devies emigrācijā.  

 Venecuēlā 
1954. gadā bijis Venecuēlas meistars šahā. 1966. gadā, nevarēdams samierināties par nievājošo attieksmi pret latviešu gambītu savā mītnes zemē — Venecuēlā, viņš nolēmis gambīta pētīšanai un popularizēšanai sarīkot Kārļa Bētiņa 100 gadu dzimšanas dienai veltītu starptautisku latviešu gambīta korespondencšaha turnīru. Ierosmei bijusi plaša atsaucība un 1967. gada jūlijā spēlēt sākuši 42 pirmo grupu dalībnieki no 14 valstīm, pie tam grupu skaits turpinājis augt. Atzīmējot Atara nopelnus latviešu gambīta popularizēšanā, Ziemeļamerikas latviešu šaha savienība ievēlējusi viņu par savas organizācijas goda biedru. 1976. gada sākumā viņš smagi saslimis un bijis spiests atteikties no turnīra vadības. Miris 1977. gada 13. augustā.

 Piemiņa 
Kopš 2016. gada notiek regulāri P. Atara piemiņas starptautiskie korespondencšaha turnīri.Convocatoria al I Torneo Zonal Americano “Memorial Pablo Atars” 2016   2020. gadā sākās jau trešais šāds turnīrs.MÁS DE 200 INSCRITOS TIENE EL III TORNEO MEMORIAL PABLO ATARS    

 Atsauces 

 Ārējās saites 

Kategorija:Latvijas cīkstoņi
Kategorija:Latvijas šahisti
Kategorija:Venecuēlas šahisti
Kategorija:Rūjienā dzimušie
Kategorija:Trimdas latvieši